Քլեմանս Պոեզի

Քլեմանս Պոեզի (), իրական ազգանունն է Գիշար (, ), ֆրանսիացի դերասանուհի և մոդել։

Վաղ կյանք և կրթություն 
Ծնվել է Լ'Է-Լը-Ռոզում, քիչ հայտնի դերասան և գրող Էթյեն Գիշարի և դպրոցի ուսուցչուհու ընտանիքում։ Որպես բեմական անուն վերցրել է մոր ազգանունը։ Նա ունի կրտսեր քույր` Մաել Պոեզի-Գիշարը, որը նույնպես դերասանուհի է։ Մանուկ հասակում հաճախել է Մեյդենի ալտերնատիվ դպրոց։

Կարիերա 
La Source դպրոցն ավարտելուց հետո սկսել է ուսումնասիրել դրաման դրամատիկական արվեստի բարձրագույն ազգային կոնսերվատորիայում։ Նրա առաջին դերը եղել է BBC-ի «Դավադրություն ընդդեմ թագի» (2004) ֆիլմում, որտեղ նա խաղացել է Մարիայի` Շոտլանդիայի թագուհու դերը։

2005 թվականին հայտնվել Է «Հարրի Փոթերը և Կրակի գավաթը» ֆիլմում, Ֆլոր Դելակուրի դերում, ինչպես նաև 2006-2007 թվականներին նկարահանվել է մի քանի ֆիլմերում և հեռուստատեսային բեմադրություններում, այդ թվում՝ «Պատերազմ և խաղաղություն» հեռուստասերիալում։ Վերադարձել է Ֆլոր Դելակուրի դերում «Հարրի Փոթերը և Մահվան պարգևները։ Մաս 1» և «Հարրի Փոթերը և Մահվան պարգևները։ Մաս 2» ֆիլմերում։

Որպես մոդել Կլեմանսը նշվել է ID ամսագրում, երկու անգամ ֆրանսիական Jalouse, Yen և Nylon ամսագրերում։

2011 թվականին Քլեմանսը դուետ է ձայնագրել անգլիացի երաժիշտ Մայլզ Քեյնի հետ։ «Happenstance» երգը թողարկվել է մայիսի 9-ին Մայլզի «Colour of the Trap» դեբյուտային ալբոմում։

Անձնական կյանք 
2016 թվականին Քլեմանսը ունեցել է իր որդուն` Լիամին։

Ծանոթագրություններ 

Ֆրանսիացի դերասանուհիներ
Թատրոնի ֆրանսիացի դերասանուհիներ
Ֆրանսիացի մոդելներ
Մոդելներ այբբենական կարգով
Դերասաններ այբբենական կարգով
21-րդ դարի դերասանուհիներ
20-րդ դարի դերասանուհիներ
Հեռուստատեսային դերասաններ
Ֆրանսիացի կինոդերասաններ
Արվեստի և գրականության ֆրանսիական շքանշանի ասպետներ
Ֆրանսիացի հեռուստատեսային դերասանուհիներ
Բեմական կեղծանուններ
Ֆրանսիացի կինոդերասանուհիներ
Թատրոնի դերասաններ